Jan Tore Klovland

Jan Tore Klovland (født 3. februar 1949 i Skien) er professor emeritus ved Norges Handelshøyskole. Hans spesialfelt er monetær økonomi og valutaspørsmål. I de senere år har han særlig arbeidet med makro-historiske problemstillinger, herunder spørsmålet om rollen monetære forhold har spilt for konjunkturimpulser mellom land.

Han ble født i Skien og ble uteksaminert siviløkonom fra Norges handelshøyskole (NHH) i Bergen i 1972. Han avla også eksamen ved NHHs Høyere avdelingsstudium i samfunnsøkonomi i 1975. Klovland ble deretter ansatt som stipendiat og ble førsteamanuensis i 1980 og dosent i 1984. Fra 1985 var han professor i samfunnsøkonomi ved NHH. I perioden 2002-2020 var han også engasjert i en bistilling som spesialrådgiver i Norges Bank.75 års omtale i Aftenposten 3. februar 2024

Klovlands forskningsinteresse har særlig vært økonomisk historie hvor han har vært en av de viktigste norske bidragsyterne til forskningen på dette feltet. Hans mange vitenskapelige studier av konjunkturbølger, renter, prisutvikling og pengepolitikk har bidratt til en viktig fornyelse av fagfeltet. Arbeidene er blitt publisert i en rekke internasjonale tidsskrifter i økonomisk historie. Gjennom årelang kildeinnsamling har han konstruert tidsserier for viktige monetære størrelser tilbake til 1819. Hans innsats har vært avgjørende for at Norge i dag har en historisk monetær statistikk som er blant de ledende i verden.Professor Jan Tore Klovland 60 år - NHH Paraplyen 3. februar 2009 

Klovland har også forskningsinteresser relatert til aktuell monetære økonomi og finansmarkeder. Han har blant annet publisert viktige arbeider om temaer som pengeetterspørsel, kjøpekraftsparitet og deregulering av finansmarkedene.

Referanser

 Eksterne lenker  

Kategori:Fødsler i 1949
Kategori:Norske professorer i økonomi
Kategori:Professorer ved Norges Handelshøyskole
Kategori:Personer fra Skien kommune